Svona er vonast til að baðlónið í Kársnesi muni líta út . Mynd / Aðsend Nýtt baðlón mun opna vestast á Kársnesi í Kópavogi 2021 . Í fyrsta áfanga verkefnisins er gert ráð fyrir heitu baðlóni við sjóinn , kaldri laug og gufuböðum . Heildarverkefninu er skipt í nokkra áfanga og í þeim fyrsta verður framkvæmt fyrir um fjóra miljarða króna . Þetta kemur fram í tilkynningu frá aðstandendum verkefnisins . Í tilkynningu segir að verkefnið sé að fullu fjármagnað og framkvæmdir séu hafnar . Mikil viðbótaruppbygging er fyrirhuguð á lóð félagsins sem er um þrír hektarar að stærð . Þær framkvæmdir fela meðal annars í sér umtalsverðar stækkanir baðlónsins með tilheyrandi mannvirkjum . Verkefnið er í eigu Nature Resort ehf. og hafa aðaleigendur félagsins , Eyþór Guðjónsson og Gestur Þórisson , stýrt uppbyggingu þess á undanförnum árum í samvinnu við afþreyingar - og ferðaþjónustu fyrirtækið Pursuit . Pursuit , sem opnaði nýverið Flyover Iceland á Fiskislóð , verður rekstraraðili baðlónsins . Dagný Hrönn Pétursdóttur , sem starfaði sem framkvæmdastjóri Bláa lónsins í tíu ár , hefur verið ráðin framkvæmdastjóri . Haft er eftir David Barry forstjóra Pursuit í tilkynningu að fyrirtækið sé afar spennt að bjóða upp á „ einstaka baðlónsupplifun á höfuðborgarsvæðinu “ . Þá segist Ármann Kr . Ólafsson , bæjarstjóri í Kópavogi hlakka mikið til að sjá þetta metnaðarfulla verkefni rísa á næstu misserum . Eitt og hálft ár síðan gögn voru lögð inn og ekkert bólar á svari .